
ΤΕΥΧΟΣ ΔΕΥΤΕΡΟ 


Αρ 


. Φύλλου 859 


ΑΠΟΦΑΣΕΙΣ 

Αριθμ. αττόφ. 18/809/2 1.2.2018 

Πιστοποίηση καταλληλότητας προσώπων που 
παρέχουν υπηρεσίες σύμφωνα με το άρθρο 93 
του ν. 4514/2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη τις διατάξεις: 

1. Του άρθρου 93 του ν. 4514/2018 (ΦΕΚ Α' 14/ 
30.1.2018). 

2. Την παράγραφο 2 του άρθρου 13 του ν. 2166/1993 
(ΦΕΚ Α' 137/24.8.1993), όπως ισχύει. 

3. Το άρθρο 90 του π.δ. 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (ΦΕΚ Α' 98/22.4.2005), αποφασίζει ομόφωνα: 

ΚΕΦΑΛΑΙΟ Α 

Πεδίο εφαρμογής - Γενικές αρχές 
Άρθρο 1 

Η παρούσα απόφαση εφαρμόζεται στις: 

α) Ανώνυμες Εταιρείες Παροχής Επενδυτικών Υπηρε¬ 
σιών (ΑΕΠΕΥ) του του άρθρου 4(1β)του ν. 4514/2018 
(ΦΕΚ Α' 14/30.1.2018), 

β) Ανώνυμες Εταιρείες Επενδυτικής Διαμεσολά- 
βησης (ΑΕΕΔ) του άρθρου 87 του ν. 4514/2018 (ΦΕΚ 
Α' 14/30.1.2018), 

γ) Ανώνυμες Εταιρείες Διαχείρισης Αμοιβαίων Κεφα¬ 
λαίων (ΑΕΔΑΚ) και Ανώνυμες Εταιρείες Επενδύσεων 
Μεταβλητού Κεφαλαίου (ΑΕΕΜΚ) της περιπτώσεως γ' 
του άρθρου 3 και του άρθρου 4 του ν. 4099/2012 αντι- 
στοίχως (ΦΕΚ Α' 250), 

δ) Ανώνυμες Εταιρείες Επενδύσεων Χαρτοφυλακίου 
(ΑΕΕΧ) του άρθρου 27 του ν. 3371/2005 (ΦΕΚ Α' 178), 

ε) Ανώνυμες Εταιρείες Διαχείρισης Οργανισμών Εναλ¬ 
λακτικών Επενδύσεων (ΑΕΔΟΕΕ) της υποπερίπτωσης ββ' 
της περιπτώσεως β' της παραγράφου 1 του άρθρου 4 
του ν. 4209/2013 (ΦΕΚ Α' 253) οι οποίες διαχειρίζονται 
Οργανισμούς Εναλλακτικών Επενδύσεων (ΟΕΕ) το ενερ¬ 
γητικό των οποίων επενδύεται μεταξύ άλλων σε κινητές 
αξίες και παράγωγα χρηματοπιστωτικά μέσα καθώς και 
στις ΑΕΔΟΕΕ οι οποίες παρέχουν επιπροσθέτως υπη¬ 
ρεσίες λήψης και διαβίβασης εντολών, παροχής επεν¬ 


δυτικών συμβουλών και διαχείρισης χαρτοφυλακίου 
πελατών, σύμφωνα με την παράγραφο 4 του άρθρου 6 
του ν. 4209/2013 (ΦΕΚ Α' 253), 
οι οποίες έχουν λάβει άδεια και εποπτεύονται από την 
Επιτροπή Κεφαλαιαγοράς (εφεξής «Εταιρείες»). 

Άρθρο 2 

1. Οι Εταιρείες κατά την παροχή των υπηρεσιών: 
α) της λήψης και διαβίβασης εντολών, 

β) της εκτέλεσης εντολών για λογαριασμό πελατών, 
γ) της παροχής επενδυτικών συμβουλών, 
δ) της διαχείρισης χαρτοφυλακίων, 
ε) της έρευνας στον τομέα των επενδύσεων και της 
χρηματοοικονομικής ανάλυσης, 
στ) της διάθεσης μεριδίων ή μετοχών ΟΣΕΚΑ ή άλλων 
οργανισμών συλλογικών επενδύσεων, 
ζ) της εκκαθάρισης συναλλαγών επί χρηματοπιστω¬ 
τικών μέσων, 

απασχολούν μόνον πρόσωπα ή συνεργάζονται μόνον 
με πρόσωπα που διαθέτουν Πιστοποιητικό Καταλληλό¬ 
τητας (στο εξής: «Πιστοποιητικό»), που εκδίδεται σύμ¬ 
φωνα με τις διατάξεις της παρούσας, με την επιφύλαξη 
των οριζομένων στο άρθρο 17. 

Η ως άνω υποχρέωση αφορά επίσης την, δυνάμει της 
παραγράφου 4 του άρθρου 7 του ν. 4099/2012, απασχό¬ 
ληση ή συνεργασία με φυσικά πρόσωπα για τη διάθεση 
μεριδίων ή μετοχών ΟΣΕΚΑ ή άλλων οργανισμών συλ¬ 
λογικών επενδύσεων. 

2. Κάτοχος Πιστοποιητικού, το οποίο έχει χορηγηθεί 
απότηνΤράπεζα της Ελλάδος σύμφωνα με σχετική Κοινή 
Απόφαση τηςΤράπεζας της Ελλάδος και της Επιτροπής 
Κεφαλαιαγοράς και είναι σε ισχύ, δεν απαιτείται, για την 
απασχόλησή του σε ή τη συνεργασία του με τις Εταιρείες 
στην παροχή των υπηρεσιών της παραγράφου 1, να απο¬ 
κτήσει Πιστοποιητικό που χορηγείται από την Επιτροπή 
Κεφαλαιαγοράς. 

3. Οι Εταιρείες υιοθετούν κατάλληλους μηχανισμούς 
και διαδικασίες, ώστε να διασφαλίζεται η ευχερής ταυτο¬ 
ποίηση των απασχολούμενων προσώπων και ο έλεγχος 
καταλληλότητάς τους από τις ίδιες τις Εταιρείες αλλά 
και την Επιτροπή Κεφαλαιαγοράς σύμφωνα μετά οριζό¬ 
μενα στην παρούσα απόφαση. Ειδικότερα, οι Εταιρείες 
μεριμνούν ώστε τα απασχολούμενα σε αυτές πρόσωπα 
ή/και οι συνεργάτες τους να πληρούν τις ελάχιστες προ¬ 
ϋποθέσεις προσωπικής αξιοπιστίας, ακεραιότητας και 

ήθους σύμφωνα με τα οριζόμενα στο Κεφάλαιο Β, καθώς 
και τις ελάχιστες τυπικές προϋποθέσεις σύμφωνα με τα 
οριζόμενα στο Κεφάλαιο Γ. 

4. Υπάλληλοι και στελέχη υποκαταστημάτων ελλη¬ 
νικών ΑΕΠΕΥ σε άλλο κράτος-μέλος της Ευρωπαϊκής 
Ένωσης, εφόσον δεν δραστηριοποιούνται στην ελλη¬ 
νική αγορά, εξαιρούνται της υποχρέωσης κατοχής του 
Πιστοποιητικού της παραγράφου 1, υπό την προϋπό¬ 
θεση ότι είναι κάτοχοι ισοδύναμου πιστοποιητικού κα¬ 
ταλληλότητας που έχει εκδοθεί ή αναγνωριστεί απάτην 
αρμόδια εποπτική αρχή του κράτους-μέλους στο οποίο 
έχει την έδρα του το υποκατάστημα. Το Πιστοποιητικό 
υποβάλλεται σε επίσημη μετάφραση στην Επιτροπή 
Κεφαλαιαγοράς συνοδευόμενο από βεβαίωση της αρ¬ 
μόδιας εποπτικής αρχής από την οποία προκύπτουν οι 
υπηρεσίες που επιτρέπεται να παρέχει ο κάτοχός του. 

5. Οι Εταιρείες τηρούν ονομαστικό αρχείο των πιστο¬ 
ποιημένων προσώπων που απασχολούν ή με τα οποία 
συνεργάζονται, με ένδειξη του χρόνου έκδοσης του Πι¬ 
στοποιητικού και του χρόνου έναρξης και διακοπής της 
παροχής των συγκεκριμένων υπηρεσιών. Οι Εταιρείες 
προβαίνουν επίσης σε όλες τις απαραίτητες ενέργειες 
έτσι ώστε να ανανεώνεται έγκαιρα η ισχύςτου Πιστοποι¬ 
ητικού των προσώπων που απασχολούν ή με τα οποία 
συνεργάζονται, σύμφωνα με τις διατάξεις του άρθρου 
20. Η καταχώρηση απασχολούμενου ή συνεργαζόμενου 
προσώπου στο αρχείο διατηρείται για τουλάχιστον πέντε 
(5) έτη από το χρόνο, στον οποίο το ανωτέρω πρόσωπο 
έχει παύσει να παρέχει τις υπηρεσίες για λογαριασμό 
της Εταιρείας. 

6. Στην ιστοσελίδα των Εταιρειών τηρείται πίνακας πι¬ 
στοποιημένων προσώπων, με αναφορά στο είδος του 
Πιστοποιητικού και το χρόνο κτήσης του, ο οποίος ενη¬ 
μερώνεται περιοδικά. 

Άρθρο 3 

1. Το Πιστοποιητικό, ανάλογα με τον τύπο του, αντι¬ 
στοιχεί στην παροχή των υπηρεσιών της παραγράφου 
1 του άρθρου 2, ως εξής: 

αΐ) Λήψη, διαβίβαση και εκτέλεση εντολών σε κινητές 
αξίες.Το Πιστοποιητικό αφορά στην επενδυτική υπηρε¬ 
σία της λήψης και διαβίβασης εντολών και της εκτέλεσης 
εντολών για λογαριασμό τρίτων των στοιχείων 1) και 2) 
του Τμήματος Α του Παραρτήματος I του ν. 4514/2018 
επί των χρηματοπιστωτικών μέσων των στοιχείων 1) έως 
και 3) του Τμήματος Γ του εν λόγω Παραρτήματος (κι¬ 
νητές αξίες, μέσα χρηματαγοράς, μερίδια οργανισμών 
συλλογικών επενδύσεων). 

α2) Λήψη, διαβίβαση και εκτέλεση εντολών σε παρά- 
γωγα προϊόντα. Το Πιστοποιητικό αφορά στην επενδυ¬ 
τική υπηρεσία της λήψης και διαβίβασης εντολών και 
της εκτέλεσης εντολών για λογαριασμό τρίτων των στοι¬ 
χείων 1) και 2) του Τμήματος Ατού Παραρτήματος I του 
ν. 4514/2018 επί των χρηματοπιστωτικών μέσων των 
στοιχείων 4) έως και 10) του Τμήματος Γ του εν λόγω 
Παραρτήματος (παράγωγα προϊόντα). 

βΐ) Παροχή επενδυτικών συμβουλών σε κινητές αξίες. 
Το Πιστοποιητικό αφορά στην επενδυτική υπηρεσία της 
παροχής συμβουλών του στοιχείου 5) του Τμήματος Α 


του Παραρτήματος I του ν. 4514/2018 επί των χρημα¬ 
τοπιστωτικών μέσων των στοιχείων 1) έως και 3) του εν 
λόγω Παραρτήματος (κινητές αξίες, μέσα χρηματαγοράς, 
μερίδια οργανισμών συλλογικών επενδύσεων). 

β) Παροχή επενδυτικών συμβουλώνΤο Πιστοποιητικό 
αφορά στην επενδυτική υπηρεσία της παροχής συμ¬ 
βουλών του στοιχείου 5) του Τμήματος Ατού Παραρτή¬ 
ματος I του ν. 4514/2018 επί των χρηματοπιστωτικών 
μέσων των στοιχείων 4) έως και 10) του Τμήματος Γ του 
εν λόγω Παραρτήματος. 

γ) Διαχείριση χαρτοφυλακίων.Το Πιστοποιητικό αφο¬ 
ρά στην επενδυτική υπηρεσία της διαχείρισης χαρτο¬ 
φυλακίων πελατών του στοιχείου 4) του Τμήματος Α 
του Παραρτήματος I του ν. 4514/2018 επί των χρημα¬ 
τοπιστωτικών μέσων των στοιχείων 1) έως και 10) του 
Τμήματος Γ του εν λόγω Παραρτήματος και στη διαχεί¬ 
ριση χαρτοφυλακίου συλλογικών επενδύσεων από τις 
εταιρείες του άρθρου 1 στοιχεία (γ) ως (ε). 

δ) Εκπόνηση αναλύσεων σχετικά με χρηματοπιστωτικά 
μέσα ή εκδότες.Το Πιστοποιητικό αφορά στην υπηρεσία 
της έρευνας στον τομέα των επενδύσεων και της χρημα¬ 
τοοικονομικής ανάλυσης του στοιχείου 5) τουΤμήματος 
Βτου Παραρτήματος I του ν. 4514/2018 επί των χρημα¬ 
τοπιστωτικών μέσων των στοιχείων 1) έως και 10) του 
Τμήματος Γ του εν λόγω Παραρτήματος. 

ε) Διάθεση μεριδίων ή μετοχών ΟΣΕΚΑ ή άλλων ορ¬ 
γανισμών συλλογικών επενδύσεων. Το Πιστοποιητικό 
αφορά στη διάθεση μεριδίων αμοιβαίων κεφαλαίων ή 
μετοχών ΟΣΕΚΑ ή και άλλων οργανισμών συλλογικών 
επενδύσεων. 

στί) Εκκαθάριση συναλλαγών επί κινητών αξιών. Το 
Πιστοποιητικό αφορά στην υπηρεσία του καθορισμού 
θέσεων, συμπεριλαμβανομένου του υπολογισμού των 
καθαρών υποχρεώσεων που προκύπτουν από τη διενέρ¬ 
γεια συναλλαγών επί κινητών αξιών και της διασφάλισης 
της διαθεσιμότητας των χρηματοπιστωτικών μέσων, των 
ρευστών διαθεσίμων ή και των δύο για την κάλυψη της 
έκθεσης που προκύπτει από τις εν λόγω θέσεις. 

στ2) Εκκαθάριση συναλλαγών επί παραγώγων. Το 
Πιστοποιητικό αφορά στην υπηρεσία του καθορισμού 
θέσεων, συμπεριλαμβανομένου του υπολογισμού των 
καθαρών υποχρεώσεων που προκύπτουν από τη διενέρ¬ 
γεια συναλλαγών επί παραγώγων και της διασφάλισης 
της διαθεσιμότητας των χρηματοπιστωτικών μέσων, των 
ρευστών διαθεσίμων ή και των δύο για την κάλυψη της 
έκθεσης που προκύπτει από τις εν λόγω θέσεις. 

2. Το Πιστοποιητικό (δ) παρέχει επιπλέον τη δυνατό¬ 
τητα παροχήςτων υπηρεσιών που καλύπτουν τα Πιστο¬ 
ποιητικά (αΐ), (α2), (βΐ), (β), (γ) και (ε).Το Πιστοποιητικό 
(γ) παρέχει επιπλέον και τη δυνατότητα παροχής των 
υπηρεσιών που καλύπτουν τα Πιστοποιητικά (αΐ), α2), 
(βΐ), (β) και (ε).Το Πιστοποιητικό (β) παρέχει επιπλέον και 
τη δυνατότητα παροχήςτων υπηρεσιών που καλύπτουν 
τα Πιστοποιητικά (αΐ), (α2), (βΐ) και (ε).Το Πιστοποιητικό 
(βί) παρέχει επιπλέον τη δυνατότητα παροχής των υπη¬ 
ρεσιών που καλύπτει το Πιστοποιητικό (αΐ) και (ε). Το 
Πιστοποιητικό (α2) παρέχει επιπλέον και τη δυνατότητα 
παροχήςτων υπηρεσιών που καλύπτουν τα Πιστοποιη- 

τικά (αΐ) και (ε).Το Πιστοποιητικό (αΐ) παρέχει επιπλέον 
και τη δυνατότητα παροχής των υπηρεσιών που καλύ¬ 
πτει το Πιστοποιητικό (ε). 

Άρθρο 4 

1. Πιστοποιητικό χορηγείται από την Επιτροπή Κεφα¬ 
λαιαγοράς, εφόσον το υποψήφιο πρόσωπο: 

α) έχει συμπληρώσει το 18ο έτος ηλικίας, 
β) πληροί τις ελάχιστες προϋποθέσεις προσωπικής 
αξιοπιστίας, ακεραιότητας και ήθους σύμφωνα με τα 
οριζόμενα στο Κεφάλαιο Β, 
γ) πληροί τις ελάχιστες τυπικές προϋποθέσεις σύμφω¬ 
να με τα οριζόμενα στο Κεφάλαιο Γ, 
δ) έχει συμμετάσχει με επιτυχία στις Εξετάσεις Πιστο¬ 
ποίησης σύμφωνα με τα οριζόμενα στα άρθρα 11 έως 
14 ή στο Σεμινάριο Πιστοποίησης και τη σχετική με αυτό 
γραπτή εξέταση σύμφωνα με τα οριζόμενα στο άρθρο 
16 ή εμπίπτει στην περίπτωση του άρθρου 15 και 
(ε) έχει καταβάλει στην Επιτροπή Κεφαλαιαγοράς τέ¬ 
λος Πιστοποίησης που ανέρχεται στο ποσό των εκατό 
ευρώ (€ 100). 

2. Το Πιστοποιητικό που χορηγείται από την Επιτροπή 
Κεφαλαιαγοράς έχει ισχύ πέντε (5) ετών από την έκδοσή 
του. 

3. Η ισχύς Πιστοποιητικού που έχει χορηγηθεί από την 
Επιτροπή Κεφαλαιαγοράς ανανεώνεται, σύμφωνα με τη 
διαδικασία που περιγράφεται στο άρθρο 20, από την Επι¬ 
τροπή Κεφαλαιαγοράς, ανεξάρτητα αν το πιστοποιημένο 
πρόσωπο, που αιτείται την ανανέωση, απασχολείται σε 
Εταιρεία του άρθρου 1 κατά το χρόνο ανανέωσης. Για 
την ανανέωση ισχύος Πιστοποιητικού χορηγείται νέο 
Πιστοποιητικό. 

ΚΕΦΑΛΑΙΟ Β 

Ελάχιστα εχέγγυο προσωπικής αξιοπιστίας 

Άρθρο 5 

Δεν χορηγείται Πιστοποιητικό, 

Α) εάν τα ενδιαφερόμενο πρόσωπα: 

Αα) έχουν καταδικαστεί τελεσίδικα για τα εξής αδι¬ 
κήματα: για κακούργημα και σε οποιαδήποτε ποινή για 
κλοπή, υπεξαίρεση (κοινή και στην υπηρεσία), απάτη, 
εκβίαση, πλαστογραφία, απιστία δικηγόρου, δωροδο¬ 
κία, καταπίεση, απιστία περί την υπηρεσία, παράβαση 
καθήκοντος, καθ' υποτροπή συκοφαντική δυσφήμιση, 
καθώς και για οποιοδήποτε έγκλημα κατά της γενετήσιας 
ελευθερίας ή έγκλημα οικονομικής εκμετάλλευσης της 
γενετήσιας ζωής, ή 

Αβ) έχουν στερηθεί τα πολιτικά τους δικαιώματα και 
για όσο χρόνο διαρκεί η στέρηση αυτή λόγω καταδίκης, 
Π 

Αγ) έχουν καταδικαστεί τελεσίδικα για αδικήματα των 
άρθρων 398 ή 406 του Ποινικού Κώδικα ή της νομοθεσί¬ 
ας για την προστασία της κεφαλαιαγοράς από πράξεις 
προσώπων που κατέχουν προνομιακές πληροφορίες 
και πράξεις χειραγώγησης της αγοράς (Κανονισμός (ΕΕ) 
596/2014 του Ευρωπαϊκού Κοινοβουλίου και του Συμ¬ 
βουλίου, ν. 4443/2016 και προϊσχύσαντες ν. 3340/2005, 


ν. 1969/1991 άρθρο 71 παρ. 1, ν. 1806/88 άρθρο 33, 
ν. 3632/1928 άρθρο 34, ανάλογα με το χρόνο τέλεσης 
του αδικήματος) και της νομοθεσίας για την πρόληψη 
χρησιμοποίησης του χρηματοπιστωτικού συστήματος 
με σκοπό την πρόληψη νομιμοποίησης παράνομων εσό¬ 
δων (ν. 3691/2008, και προϊσχύσας ν. 2331/1995, ανάλο¬ 
γα με τον χρόνο τέλεσης του αδικήματος), ή 

(Αδ) έχουν απολυθεί από άλλη θέση για πειθαρχικούς 
λόγους σύμφωνα με τον ν. 3528/2007 (ΦΕΚ Α' 26/2007). 

Οι υπό στοιχ. Αα) και Αγ) περιπτώσεις συνιστούν ισόβιο 
κώλυμα. 

Β) στα ενδιαφερόμενο πρόσωπα έχει επιβληθεί κατά 
τα τελευταία πέντε έτη χρηματικό πρόστιμο μεγαλύτε¬ 
ρο των δέκα χιλιάδων ευρώ (€ 10.000) και μικρότερο 
των εβδομήντα χιλιάδων ευρώ (€ 70.000), ποσό που 
υπολογίζεται ανά περίπτωση και όχι σωρευτικά, για το 
οποίο έχει παρέλθει η προθεσμία προσφυγής ενώπιον 
των δικαστηρίων ή για το οποίο έχει εκδοθεί τελεσίδικη 
δικαστική απόφαση, που απορρίπτει την προσφυγή, για 
παράβαση: 

Βα) των Κανονισμών και Κωδίκων Δεοντολογίας που 
αφορούν στον χρηματοοικονομικό τομέα, και ιδίως - 
εφαρμοζομένων ανάλογα με τον χρόνο τέλεσης της 
παράβασης - της υπουργικής απόφασης 2263/Β.500/ 
24-4-97 «Κώδικας δεοντολογίας επιχειρήσεων παρο¬ 
χής Επενδυτικών Υπηρεσιών (ΕΠΕΥ)» (ΦΕΚ Β' 340), της 
υπουργικής απόφασης 15/1998 (ΦΕΚ Β' 1257), και της 
απόφασης 2/132/19.5.1998 «Κώδικας Δεοντολογίας 
Εταιρειών Διαχείρισης Αμοιβαίων Κεφαλαίων (ΑΕΔΑΚ) 
και Εταιρειών Επενδύσεων Χαρτοφυλακίου (ΕΕΧ)» 
της Επιτροπής Κεφαλαιαγοράς (ΦΕΚ Β' 615), και όπως 
αντικαταστάθηκαν και ισχύουν, και ειδικότερα της 
1/452/1.11.2007 απόφασης του Διοικητικού Συμβουλίου 
της Επιτροπής Κεφαλαιαγοράς «Κανόνες Συμπεριφοράς 
ΑΕΠΕΥ» (ΦΕΚ Β' 2136), της 1/462/7.2.2008 απόφασης 
του Διοικητικού Συμβουλίου της Επιτροπής Κεφαλαι¬ 
αγοράς «Κανονισμός Συμπεριφοράς ΑΕΔΑΚ και ΑΕΕΧ» 
(ΦΕΚ Β' 297), της απόφασης 15/633/20.12.2012 του Δι¬ 
οικητικού Συμβουλίου της Επιτροπής Κεφαλαιαγοράς 
«Οργανωτικές απαιτήσεις για τη λειτουργία των ΑΕΔΑΚ, 
σύγκρουση συμφερόντων, κανονισμός συμπεριφοράς, 
διαχείριση κινδύνων και περιεχόμενο της σύμβασης 
μεταξύ θεματοφύλακα και εταιρείας διαχείρισης» (ΦΕΚ 
Β' 12/10.1.2013) όπως τροποποιήθηκε με την απόφα¬ 
ση 3/791/12.7.2017 του Διοικητικού Συμβουλίου της 
Επιτροπής Κεφαλαιαγοράς (ΦΕΚ Β' 2758/8.8.2017), της 
3/460/10.1.2008 απόφασης του Διοικητικού Συμβουλίου 
της Επιτροπής Κεφαλαιαγοράς - Κανονισμός Αναδοχών 
(ΦΕΚ Β'/97) και της απόφασης 5/204/2000 της Επιτροπής 
Κεφαλαιαγοράς (ΦΕΚΒ' 1487), όπωςτροποποιήθηκε με 
τις αποφάσεις 1/319/9.2.2004 (ΦΕΚ Β' 1884/20.12.2004), 
3/348/19.7.2005 (ΦΕΚ Β' 1.8.2005), 7/372/15.2.2006 
(ΦΕΚ Β' 247/27.2.2006), 7/448/11.10.2007 (ΦΕΚ Β' 2092/ 
29.11.2007) του Διοικητικού Συμβουλίου της Επιτροπής 
Κεφαλαιαγοράς (και ισχύει, 

Ββ) των διατάξεων του Κανονισμού (ΕΕ) 596/2014 
του Ευρωπαϊκού Κοινοβουλίου και του Συμβουλί¬ 
ου, ν. 4443/2016, καθώς και των προϊσχυσάντων 
ν. 3340/2005, ν. 1969/1991 άρθρο 72, και του π.δ. 53/1992, 
ανάλογα με το χρόνο τέλεσης της παράβασης, 

Βγ) των διατάξεων του ν. 3691/2008, όπως ισχύει, και 
του προϊσχύσαντος ν. 2331/1995 ανάλογα με τον χρόνο 
τέλεσης της παράβασης, 

(Βδ) της παραγράφου 6 του άρθρου 69 του 
ν. 4514/2018 και της προϊσχυσάσης παραγράφου 1 του 
άρθρου 8 του ν. 3606/2007 και παραγράφου 1 του άρ¬ 
θρου 4 του ν. 2396/1996 ανάλογα με τον χρόνο τέλεσης 
της παράβασης, 

(Βε) των διατάξεων του κατ' εξουσιοδότηση Κανονι¬ 
σμού (ΕΕ) 231/2013 της Ευρωπαϊκής Επιτροπής προς 
συμπλήρωση της οδηγίας 2011/61/ΕΕ του Ευρωπαϊκού 
Κοινοβουλίου και του Συμβουλίου όσον αφορά τις εξαι¬ 
ρέσεις, τους γενικούς όρους λειτουργίας, τους θεματο- 
φύλακες, τη μόχλευση, τη διαφάνεια και την εποπτεία. 

Εάν στα ενδιαφερόμενο πρόσωπα έχει επιβληθεί 
χρηματικό πρόστιμο ίσο ή μεγαλύτερο των εβδομήντα 
χιλιάδων ευρώ (€ 70.000) ανά περίπτωση και όχι σω- 
ρευτικά, για το οποίο έχει παρέλθει η προθεσμία προ¬ 
σφυγής ενώπιον των δικαστηρίων ή για το οποίο έχει 
εκδοθεί τελεσίδικη δικαστική απόφαση, που απορρίπτει 
την προσφυγή, για παράβαση των διατάξεων Βα έως Βε 
αυτό συνιστά ισόβιο κώλυμα. 

Άρθρο 6 

Οι αρνητικές προϋποθέσεις του άρθρου 5 καλύπτουν 
και τις περιπτώσεις εκείνες, που η αναφερόμενη ή αντί¬ 
στοιχη παράβαση έχει λάβει χώρα εκτός της ελληνικής 
επικράτειας ή η αντίστοιχη κύρωση ή καταδίκη έχει 
επιβληθεί από αρμόδιες αρχές ή όργανα άλλης χώρας, 
καθώς επίσης και στις περιπτώσεις, στις οποίες αρμόδια 
αρχή ή αρμόδιο όργανο άλλης χώρας έχει αρνηθεί να 
παράσχει ή έχει ανακαλέσει αντίστοιχο Πιστοποιητικό 
Καταλληλότητας από ενδιαφερόμενο πρόσωπα για λό¬ 
γους που συνδέονται με την εν γένει προσωπική αξιο¬ 
πιστία του ενδιαφερομένου. 

Άρθρο 7 

1. Προς εξέταση της συνδρομής των κωλυμάτων χο¬ 
ρήγησης Πιστοποιητικού των άρθρων 5 και 6, η Εταιρεία 
υποβάλλει βεβαίωση υπέχουσα θέση υπεύθυνης δήλω¬ 
σης του ν. 1599/1986 ότι διεξήχθη από αυτήν έλεγχος 
των ελάχιστων προϋποθέσεων προσωπικής αξιοπιστίας 
των υποψηφίων προς Πιστοποίηση προσώπων, τα οποία 
απασχολεί ή με τα οποία συνεργάζεται και έλαβε προς 
τον σκοπό αυτό αντίγραφο ποινικού μητρώου γενικής 
χρήσης και υπεύθυνη δήλωση του κάθε υποψηφίου με 
βεβαίωση του γνησίου της υπογραφής περί μη ασκή- 
σεως πειθαρχικής δίωξης καθώς και περί μη επιβολής 
κυρώσεων για οποιαδήποτε διοικητική παράβαση της 
περίπτωσης Β' του άρθρου 5 ή αντίστοιχης διάταξης 
εκτός της ελληνικής επικράτειας σε βάρος αυτών των 
προσώπων. 

Τα εν λόγω έγγραφα τηρούνται στο ονομαστικό αρχείο 
πιστοποιημένων προσώπων της Εταιρείας και τίθενται 
αμελλητί στη διάθεση της Επιτροπής Κεφαλαιαγοράς, 
εφόσον ζητηθούν. 

2. Σε περίπτωση φυσικών προσώπων που απασχο¬ 
λούνται ή συνεργάζονται με Εταιρείες, ως προς τα οποία 
δεν υποβάλλονται για οποιοδήποτε λόγο τα δικαιολο- 


γητικά της παραγράφου 1 από τις Εταιρείες, ή φυσικών 
προσώπων που δεν απασχολούνται ή συνεργάζονται με 
Εταιρείες, προς εξέταση της συνδρομής των κωλυμάτων 
του άρθρου 5, υποβάλλονται ατομικά από τα φυσικά 
πρόσωπα αντίγραφο ποινικού μητρώου γενικής χρή¬ 
σης και υπεύθυνη δήλωση με βεβαίωση του γνησίου 
της υπογραφής περί μη ασκήσεως πειθαρχικής δίωξης 
και μη επιβολής κυρώσεων για οποιαδήποτε διοικητική 
παράβαση της περίπτωσης Β' του άρθρου 5 ή αντίστοι¬ 
χης διάταξης εκτός της ελληνικής επικράτειας σε βάρος 
αυτών των προσώπων. 

ΚΕΦΑΆΑΙΟ Γ 

Ελάχιστες τυπικές προϋποθέσεις καταλληλότητας 
για τη συμμετοχή στις Εξετάσεις και το Σεμινάριο 
Πιστοποίησης 

Άρθρο 8 

Οι τυπικές προϋποθέσεις καταλληλότητας (τυπικά 
προσόντα) για τη συμμετοχή των υποψήφιων στις Εξετά¬ 
σεις Πιστοποίησηςτων άρθρων 11-14, κατά περίπτωση, 
είναι οι εξής: 

1. Για τα Πιστοποιητικά (αΐ), (α2), (ε), (στί) και (στ2) του 
άρθρου 3, οι υποψήφιοι κατέχουν Απολυτήριο Αυκείου. 

2. Για τα Πιστοποιητικά (βί) και (β), οι υποψήφιοι κα¬ 
τέχουν: 

α) Πτυχίο Ανώτατου Εκπαιδευτικού Ιδρύματος (ΑΕΙ) ή 
Τεχνολογικού Εκπαιδευτικού Ιδρύματος (ΤΕΙ) ή, κατά την 
κρίση της Επιτροπής Κεφαλαιαγοράς, άλλο εκπαιδευτικό 
τίτλο ισοδύναμου μεταλυκειακού φορέα εκπαίδευσης 
τριετούς τουλάχιστον διάρκειας, και 

β) αποδεδειγμένη εργασιακή εμπειρία ως εξής: 

βα) έξι (6) τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε κα¬ 
θεστώς μερικής απασχόλησης στον χρηματοπιστωτικό 
τομέα μετά την απόκτηση του τίτλου σπουδών, ή εναλ¬ 
λακτικά 

(ββ) έξι (6) τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε καθε¬ 
στώς μερικής απασχόλησης ως ασκούμενοι σε εταιρεία 
του άρθρου 1 της παρούσας απόφασης ή σε πιστωτικό 
ίδρυμα, μετά από την απόκτηση του τίτλου σπουδών, 
σύμφωνα με τα προβλεπόμενα στο Κεφάλαιο Ε. 

Εναλλακτικά των προϋποθέσεων (α) και (β) παραπάνω, 
οι υποψήφιοι μπορούν να συμμετέχουν στις Εξετάσεις 
εφόσον διαθέτουν Απολυτήριο Λυκείου και αποδεδειγ¬ 
μένη εργασιακή εμπειρία επτά (7) τουλάχιστον ετών σε 
καθεστώς πλήρους απασχόλησης ή τον αντίστοιχο συ¬ 
νολικά χρόνο σε καθεστώς μερικής απασχόλησης στον 
χρηματοπιστωτικό τομέα. 

3. Για τα Πιστοποιητικά (γ) και (δ) οι υποψήφιοι κατέ¬ 
χουν: 

α) Πτυχίο οικονομικής ή θετικής κατεύθυνσης Ανώ¬ 
τατου Εκπαιδευτικού Ιδρύματος ή Τεχνολογικού Εκπαι¬ 
δευτικού Ιδρύματος ή, κατά την κρίση της Επιτροπής 
Κεφαλαιαγοράς, άλλο εκπαιδευτικό τίτλο ισοδύναμου 
μεταλυκειακού φορέα εκπαίδευσης τριετούς τουλάχι¬ 
στον διάρκειας οικονομικής ή θετικής κατεύθυνσης, και 

β) αποδεδειγμένη εργασιακή εμπειρία ως εξής: 
βα) δώδεκα (12) τουλάχιστον μήνες σε καθεστώς πλή¬ 
ρους απασχόλησης ή τον αντίστοιχο συνολικά χρόνο σε 
καθεστώς μερικής απασχόλησης στον χρηματοπιστω¬ 
τικό τομέα, μετά την απόκτηση του τίτλου σπουδών, ή 
ββ) δώδεκα (12) τουλάχιστον μήνες σε καθεστώς πλή¬ 
ρους απασχόλησης ή τον αντίστοιχο συνολικά χρόνο 
σε καθεστώς μερικής απασχόλησης ως ασκούμενοι σε 
εταιρεία του άρθρου 1 της παρούσας απόφασης ή σε 
πιστωτικό ίδρυμα, μετά από την απόκτηση του τίτλου 
σπουδών, σύμφωνα με τα προβλεπόμενα στο Κεφάλαιο 

Ε,ή 

βγ) έξι (6) τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε κα¬ 
θεστώς μερικής απασχόλησης στον χρηματοπιστωτικό 
τομέα, μετά την απόκτηση μεταπτυχιακού τίτλου σπου¬ 
δών οικονομικής ή χρηματοοικονομικής κατεύθυνσης, ή 
βδ) έξι (6) τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε καθε¬ 
στώς μερικής απασχόλησης ως ασκούμενοι σε εταιρεία 
του άρθρου 1 της παρούσας απόφασης ή σε πιστωτικό 
ίδρυμα, μετά από την απόκτηση μεταπτυχιακού τίτλου 
σπουδών οικονομικής ή χρηματοοικονομικής κατεύ¬ 
θυνσης. 

Άρθρο 9 

Η συμμετοχή στο Σεμινάριο Πιστοποίησης (αΐ) ή (ε) 
ή (στί) ή (στ2) του άρθρου 16 επιτρέπεται εφόσον το 
υποψήφιο πρόσωπο διαθέτει Απολυτήριο Λυκείου και 
προϋπηρεσία τουλάχιστον δώδεκα (12) μηνών στην υπη¬ 
ρεσία της «Λήψης Διαβίβασης και Εκτέλεσης Εντολών σε 
Κινητές Αξίες» ή, αντίστοιχα, στην υπηρεσία «Διάθεσης 
μεριδίων ή μετοχών ΟΣΕΚΑ ή άλλων οργανισμών συλλο¬ 
γικών επενδύσεων» ή στην υπηρεσία της «Εκκαθάρισης 
συναλλαγών επί κινητών αξιών» ή στην υπηρεσία της 
«Εκκαθάρισης συναλλαγών επί παραγώγων», σύμφωνα 
με τις διατάξεις του άρθρου 17. 

Άρθρο 10 

1. Προς επιβεβαίωση των τυπικών προσόντων, η Εται¬ 
ρεία υποβάλλει βεβαίωση υπέχουσα θέση υπεύθυνης 
δήλωσης του ν. 1599/1986 ότι διεξήχθη από αυτή έλεγ¬ 
χος των τυπικών προσόντων των υποψηφίων προς πι¬ 
στοποίηση προσώπων, τα οποία απασχολεί ή με τα οποία 
συνεργάζεται και τηρεί προς το σκοπό αυτό: 

α) αναλυτική βεβαίωση προϋπηρεσίας από τον εργο¬ 
δότη ή βεβαίωση συνεργασίας, υπέχουσα θέση υπεύθυ¬ 
νης δήλωσης του ν. 1599/1986, στην οποία περιγράφεται 
αναλυτικά και με ευκρίνεια το αντικείμενο και το χρονικό 
διάστημα απασχόλησης ή συνεργασίας του υποψηφίου 
και αναφέρεται ο Αριθμός Μητρώου Εργοδότη, 

(β) βεβαίωση ασφαλιστικού φορέα για το αντίστοιχο 
ως άνω χρονικό διάστημα από την οποία προκύπτει η 
σχέση απασχόλησης του υποψήφιου με την εταιρεία που 
εξέδωσε τη βεβαίωση προϋπηρεσίας ή ο κλάδος απα¬ 
σχόλησης του υποψήφιου σε περίπτωση συνεργασίας, 
γ) αναλυτικό βιογραφικό σημείωμα, και 
δ) επικυρωμένο αντίγραφο για κάθε τίτλο σπουδών. 
Τα εν λόγω έγγραφα τηρούνται στο ονομαστικό αρχείο 


πιστοποιημένων προσώπων της Εταιρείας και τίθενται 
αμελλητί στη διάθεση της Επιτροπής Κεφαλαιαγοράς, 
εφόσον ζητηθούν. 

2. Σε περίπτωση φυσικών προσώπων που απασχολού¬ 
νται ή συνεργάζονται με Εταιρείες, ως προς τα οποία δεν 
υποβάλλονται για οποιοδήποτε λόγο τα δικαιολογητικά 
της παραγράφου 1 απάτην Εταιρεία, προς επιβεβαίωση 
των τυπικών προσόντων, υποβάλλονται ατομικά από 
τα φυσικά πρόσωπα όλα τα δικαιολογητικά της παρα¬ 
γράφου 1. 

3. Σε περίπτωση φυσικών προσώπων που δεν απα¬ 
σχολούνται ή συνεργάζονται με Εταιρείες, προς επιβε¬ 
βαίωση των τυπικών προσόντων, υποβάλλεται ατομικά 
από τα φυσικά πρόσωπα όλα τα δικαιολογητικά της 
παραγράφου 1. 

4. Η επαγγελματική εμπειρία των υποψηφίων προέρ¬ 
χεται από πραγματική απασχόληση ή συνεργασία με 
τις Εταιρείες του άρθρου 1 ή με πιστωτικό ίδρυμα του 
ν. 4261/2014 ή με άλλη εταιρεία του χρηματοπιστωτικού 
τομέα ή από απασχόληση με αντικείμενο την παροχή 
των υπηρεσιών του άρθρου 4 (2) και (3) του ν. 4514/2018 
στο Δημόσιο ή σε φορέα του ευρύτερου Δημοσίου το¬ 
μέα ή σε ιδιωτικές εταιρείες στην Ελλάδα ή το εξωτερικό. 

5. Στο πλαίσιο εφαρμογής των άρθρων 5,6,8 και 9, η 
Επιτροπή Κεφαλαιαγοράς, εφόσον το κρίνει απαραίτητο, 
μπορεί να προβαίνει στις εξής ενέργειες: 

α) ζητεί από την Εταιρεία και το εκάστοτε ενδιαφερό¬ 
μενο πρόσωπο διευκρινίσεις, 

β) ζητεί συστατικές επιστολές, και 

γ) επικοινωνεί και ζητεί πληροφορίες από αρχές ή 
άλλες υπηρεσίες ή οργανισμούς στην Ελλάδα και το 
εξωτερικό. 

ΚΕΦΑΛΑΙΟ Δ 

Εξετάσεις και Σεμινάριο Πιστοποίησης 

Άρθρο 11 

1. Οι Εξετάσεις Πιστοποίησης (αΐ), (α2), (βΐ), (β), (γ), 
(δ), (ε), (στί) και (στ2) διενεργούνται συντονισμένα του¬ 
λάχιστον μια φορά κάθε έτος. 

2. Η Επιτροπή Κεφαλαιαγοράς με απόφαση της διε¬ 
νεργεί εξετάσεις ή αναθέτει, βάσει κοινής απόφασης με 
την Τράπεζα της Ελλάδος, τη διενέργεια των εξετάσεων 
στο Ελληνικό Τραπεζικό Ινστιτούτο της Ελληνικής Ένω¬ 
σης Τραπεζών ή στον Όμιλο Χρηματιστηρίου Αθηνών 
ΑΕ και σε συνδεδεμένες με αυτό εταιρείες ή σε Τμήμα 
Χρηματοοικονομικής Επιστήμης ΑΕΙ ή σε Τμήμα Οικο¬ 
νομικής Επιστήμης ΑΕΙ ή σεΤμήμα Διοίκησης Επιχειρή¬ 
σεων ΑΕΙ ή σε άλλο ανεξάρτητο - μη συνδεδεμένο με 
Εταιρεία υποκείμενη στις υποχρεώσεις του άρθρου 93 
του ν. 4514/2018 - φορέα αντίστοιχης επάρκειας εφόσον 
παρέχονται τα εχέγγυα για την ομαλή διεξαγωγή των 
Εξετάσεων Πιστοποίησης. Προς κρίση της επάρκειας εν¬ 
διαφερομένου για τη διοργάνωση Εξετάσεων Πιστοποί¬ 
ησης φορέα, η Επιτροπή Κεφαλαιαγοράς και η Τράπεζα 
της Ελλάδος εξετάζουν, μεταξύ άλλων, την υλικοτεχνική 
υποδομή του και τις εσωτερικές διαδικασίες του που 
σχετίζονται με τη διοργάνωση εξετάσεων. 

3. Φορείς στους οποίους έχει ήδη ανατεθεί η διεξαγω¬ 
γή Εξετάσεων Πιστοποίησης απαιτείται να υποβάλουν 
νέο φάκελο αξιολόγησης για τη διενέργεια των εξετάσε¬ 
ων, εφόσον έχουν επέλθει σημαντικές αλλαγές σε σχέση 
με τον αρχικώς υποβληθέντα φάκελο. 

Άρθρο 12 

1. Οι Εξετάσεις Πιστοποίησης περιλαμβάνουν δύο δια- 
κριτά τμήματα. Το πρώτο τμήμα φέρει τον τίτλο «Νομο¬ 
θετικό Πλαίσιο Κεφαλαιαγοράς» και καλύπτει εξεταστέα 
ύλη που αφορά στο κανονιστικό πλαίσιο λειτουργίας 
της κεφαλαιαγοράς. Το δεύτερο τμήμα φέρει τον τίτλο 
«Ειδικά Θέματα Κεφαλαιαγοράς» και καλύπτει εξετα¬ 
στέα ύλη που περιλαμβάνει ειδικά θέματα σχετικά με 
την παροχή της υπηρεσίας, για την οποία χορηγείται το 
Πιστοποιητικό. 

2. Το τμήμα «Νομοθετικό Πλαίσιο Κεφαλαιαγοράς» και 
το τμήμα «Ειδικά Θέματα Κεφαλαιαγοράς» αποτελούν 
αντικείμενο αυτοτελούς εξέτασης. 

3. Το τμήμα «Ειδικά Θέματα Κεφαλαιαγοράς» αποτελεί- 
ται από επιμέρους ενότητες που εξετάζονται αυτοτελώς 
και αντιστοιχούν σε κάθε Πιστοποιητικό, ως εξής: 

-για το Πιστοποιητικό (αΐ): ειδικά θέματα (αΐ), 

- για το Πιστοποιητικό (α2): ειδικά θέματα (αΐ) και ει¬ 
δικά θέματα (α2), 

- για το Πιστοποιητικό (βί): ειδικά θέματα (αΐ) και ειδικά 
θέματα (βΐ), 

- για το Πιστοποιητικό (β): ειδικά θέματα (αΐ), ειδικά 
θέματα (α2), ειδικά θέματα (βΐ) και ειδικά θέματα (β), 

- για το Πιστοποιητικό (γ): ειδικά θέματα (αΐ), ειδικά 
θέματα (α2), ειδικά θέματα (βΐ), ειδικά θέματα (β) και 
ειδικά θέματα (γ), 

- για το Πιστοποιητικό (δ): ειδικά θέματα (αΐ), ειδικά 
θέματα (α2), ειδικά θέματα (βΐ) ειδικά θέματα (β), ειδικά 
θέματα (γ) και ειδικά θέματα (δ), 

-για το Πιστοποιητικό (ε): ειδικά θέματα (ε). 

- για το Πιστοποιητικό (στί): ειδικά θέματα (στί). 

- για το Πιστοποιητικό (στ2): ειδικά θέματα (στ2). 

4. Για την απόκτηση Πιστοποιητικού, το ενδιαφερόμε¬ 
νο πρόσωπο συμμετέχει επιτυχώς στις εξετάσεις τόσο 
του τμήματος «Νομοθετικό Πλαίσιο της Κεφαλαιαγοράς» 
όσο και όλων των επί μέρους ενοτήτων του τμήματος 
«Ειδικά Θέματα Κεφαλαιαγοράς», που αντιστοιχούν στο 
προς απόκτηση Πιστοποιητικό και καθορίζονται στην 
παράγραφο 3. 

5. Σε περίπτωση επιτυχίας μόνο στο τμήμα «Νομο¬ 
θετικό Πλαίσιο Κεφαλαιαγοράς» ή σε μερικές ενότητες 
του τμήματος «Ειδικά Θέματα Κεφαλαιαγοράς», το εν¬ 
διαφερόμενο πρόσωπο έχει τη δυνατότητα, μέσα σε δι¬ 
άστημα δύο ετών από την ημερομηνία διενέργειας των 
εξετάσεων, να συμμετέχει στην εξέταση των υπόλοιπων 
ενοτήτων που απαιτούνται για την απόκτηση του συ¬ 
γκεκριμένου Πιστοποιητικού. Μετά την παρέλευση των 
δύο ετών, απαιτείται η εκ νέου συμμετοχή στην εξέταση 
τόσο του τμήματος «Νομοθετικό Πλαίσιο Κεφαλαιαγο¬ 
ράς» όσο και σε όλες τις ενότητες του τμήματος «Ειδικά 
Θέματα Κεφαλαιαγοράς» που αντιστοιχούν στο προς 
απόκτηση Πιστοποιητικό. 

Άρθρο 13 


1. Η εξεταστέα ύλη για το τμήμα με τίτλο «Νομοθετικό 
Πλαίσιο Κεφαλαιαγοράς» περιλαμβάνει ενδεικτικά τα 
εξής: 

α) θέματα λειτουργίας της κεφαλαιαγοράς, των αγο¬ 
ρών, και των εποπτευόμενων εταιρειών, 

β) θέματα διαφάνειας και προστασίας επενδυτών, σύ¬ 
γκρουσης συμφερόντων, και συμπεριφοράς κατά την 
παροχή επενδυτικών υπηρεσιών, 

γ) θέματα προστασίας της κεφαλαιαγοράς από πράξεις 
προσώπων που κατέχουν προνομιακές πληροφορίες 
και πράξεις χειραγώγησης της αγοράς και πρόληψη 
χρησιμοποίησης του χρηματοπιστωτικού συστήματος 
με σκοπό την νομιμοποίηση εσόδων από εγκληματικές 
δραστηριότητες, και 

δ) θέματα εισαγωγής και διαπραγμάτευσης χρηματο¬ 
πιστωτικών μέσων και πληροφόρησης επενδυτών. 

2. Η εξεταστέα ύλη του τμήματος «Νομοθετικό Πλαίσιο 
Κεφαλαιαγοράς» μπορεί να διαφοροποιείται ανάλογα με 
το Πιστοποιητικό. 

3. Η εξεταστέα ύλη του τμήματος «Ειδικά Θέματα Κε¬ 
φαλαιαγοράς» αφορά σε θέματα χρηματοοικονομικής 
επιστήμης που σχετίζονται με τις παρεχόμενες υπηρε¬ 
σίες που αντιστοιχούν στον κάθε τύπο Πιστοποιητικού, 
σύμφωνα με τα προβλεπόμενα στη παράγραφο 1 του 
άρθρου 2. Ειδικά για την ενότητα «Άήψη, διαβίβαση και 
εκτέλεση εντολών σε κινητές αξίες», η εξεταστέα ύλη πε¬ 
ριλαμβάνει και θέματα διάθεσης μεριδίων οργανισμών 
συλλογικών επενδύσεων. 

4. Η εξεταστέα ύλη καθορίζεται με κοινή απόφαση της 
Επιτροπής Κεφαλαιαγοράς και της Τράπεζας της Ελλά¬ 
δος, κατόπιν υποβολής σχετικών προτάσεων από την 
Επιτροπή Εξετάσεων του άρθρου 93 του ν. 4514/2018. 

5. Η Επιτροπή Κεφαλαιαγοράς μπορεί να αναρτά στην 
ιστοσελίδα της παραδείγματα ερωτήσεων τα οποία επι¬ 
μελείται η Επιτροπή Εξετάσεων. 

Άρθρο 14 

1. Η διενέργεια των Εξετάσεων Πιστοποίησης των 
άρθρων 11 έως 13 και 16 εποπτεύεται από την τριμελή 
Επιτροπή Εξετάσεων του άρθρου 93 του ν. 4514/2018, 
που αποτελείται από πρόσωπα με διδακτική εμπειρία 
στη χρηματοοικονομική επιστήμη και στη νομοθεσία 
της κεφαλαιαγοράς. Τα μέλη της Επιτροπής ορίζονται 
με κοινή απόφαση της Επιτροπής Κεφαλαιαγοράς και 
τηςΤράπεζας της Ελλάδος και περιλαμβάνουν ένα μέλος 
που προτείνεται από την Επιτροπή Κεφαλαιαγοράς, ένα 
μέλος που προτείνεται από τη Τράπεζα της Ελλάδος και 
έναν καθηγητή ΑΕΙ με ειδίκευση στη χρηματοοικονο¬ 
μική επιστήμη, ως Πρόεδρο. Η θητεία των μελών της 
Επιτροπής Εξετάσεων είναι διετής. Τα μέλη της Επιτρο¬ 
πής Εξετάσεων δεν επιτρέπεται να συμμετέχουν, άμεσα 
ή έμμεσα, σε εκπαιδευτική ή άλλη δραστηριότητα που 
σχετίζεται με το περιεχόμενο ή τη διεξαγωγή των εξε¬ 
τάσεων πιστοποίησης. 

2. Οι Εξετάσεις Πιστοποίησης είναι γραπτές και 
έχουν τη μορφή ερωτήσεων με πολλαπλές απαντήσεις 
(ιηυΙΐίρΙθ ςΓιοίεθ). Ο τρόπος διεξαγωγήςτων Εξετάσεων, 
καθώς και κάθε αναγκαία λεπτομέρεια, που αφορά στην 
οργάνωση και διεξαγωγή των Εξετάσεων και στην άξιο- 

λόγηση των συμμετεχόντων σε αυτές, καθορίζονται από 
την Επιτροπή Εξετάσεων κατόπιν διαβούλευσης με την 
Επιτροπή Κεφαλαιαγοράς και την Τράπεζα της Ελλάδος. 

3. Ο χρόνος και ο τόπος διεξαγωγής των Εξετάσεων 
καθορίζονται είτε από την Επιτροπή Κεφαλαιαγοράς 
είτε από την Τ ράπεζα της Ελλάδος και την Επιτροπή Κε¬ 
φαλαιαγοράς. Η Επιτροπή Εξετάσεων διαμορφώνει και 
διατυπώνει τα θέματα των εξετάσεων διασφαλίζοντας 
την εμπιστευτικότητα τους και επιλαμβάνεται τυχόν 
διευκρινίσεων επί των θεμάτων καθώς και της ομαλής 
διεξαγωγής των εξετάσεων. Μετά τη διεξαγωγή των εξε¬ 
τάσεων και την αξιολόγηση των απαντήσεων των συμμε¬ 
τεχόντων σε αυτές, η Επιτροπή Εξετάσεων ετοιμάζει και 
υποβάλλει στην Επιτροπή Κεφαλαιαγοράς και στην Τρά¬ 
πεζα της Ελλάδος πρακτικό, στο οποίο περιλαμβάνονται 
τα αποτελέσματα των εξετάσεων. Τυχόν ανακοινώσεις 
της Επιτροπής Εξετάσεων που αφορούν στη διενέργεια 
των εξετάσεων καταχωρούνται στην ιστοσελίδα της Επι¬ 
τροπής Κεφαλαιαγοράς. 

Άρθρο 15 

Η Επιτροπή Κεφαλαιαγοράς χορηγεί Πιστοποιητικό σε 
κατόχους ισοδύναμων Πιστοποιητικών, τα οποία έχουν 
εκδοθεί ή αναγνωριστεί από αρμόδιες εποπτικές αρχές 
της κεφαλαιαγοράς, που είναι μέλη της 105(10, εφόσον 
οι υποψήφιοι συμμετέχουν επιτυχώς στην εξέταση του 
τμήματος «Νομοθετικό Πλαίσιο Κεφαλαιαγοράς» και 
πληρούν τα ελάχιστα εχέγγυα προσωπικής αξιοπιστίας 
του Κεφαλαίου Β. Το προς αναγνώριση Πιστοποιητικό 
υποβάλλεται στην Επιτροπή Κεφαλαιαγοράς σε επίσημη 
μετάφραση. 

Άρθρο 16 

1. Η Επιτροπή Κεφαλαιαγοράς με απόφαση της διε¬ 
νεργεί απευθείας ή αναθέτει βάσει κοινής απόφασης 
με την Τράπεζα της Ελλάδος, τη διενέργεια Σεμιναρίου 
Πιστοποίησης (αΐ), (ε), (στί) και (στ2), τουλάχιστον μία 
φορά κάθε έτος, στο Ελληνικό Τραπεζικό Ινστιτούτο 
της Ελληνικής Ένωσης Τραπεζών ή στον Όμιλο Χρη¬ 
ματιστηρίου Αθηνών ΑΕ και σε συνδεδεμένες με αυτό 
εταιρείες, ή σε Τμήμα Χρηματοοικονομικής Επιστήμης 
ΑΕΙ ή σεΤμήμα Οικονομικής Επιστήμης ΑΕΙ ή σεΤμήμα 
Διοίκησης Επιχειρήσεων ΑΕΙ ή σε άλλο ανεξάρτητο - μη 
συνδεδεμένο με Εταιρεία υποκείμενη στις υποχρεώσεις 
του άρθρου 93 του ν. 4514/2018 - φορέα αντίστοιχης 
επάρκειας εφόσον παρέχονται τα εχέγγυα για την ομαλή 
διεξαγωγή του Σεμιναρίου Πιστοποίησης. Προς κρίση 
της επάρκειας ενδιαφερομένου για τη διενέργεια Σεμινα¬ 
ρίου Πιστοποίησης φορέα, η Επιτροπή Κεφαλαιαγοράς 
και η Τράπεζα της Ελλάδος εξετάζουν, μεταξύ άλλων, την 
υλικοτεχνική υποδομή του, την κατάρτιση και εμπειρία 
των εισηγητών/εκπαιδευτών του και τις εσωτερικές δι¬ 
αδικασίες του που σχετίζονται με τη διοργάνωση σεμι¬ 
ναρίων και εξετάσεων. 

2. Οι ενδιαφερόμενοι για τη διοργάνωση Σεμιναρίου 
Πιστοποίησης φορείς υποβάλλουν έγκαιρα στην Επι¬ 
τροπή Κεφαλαιαγοράς και στην Τράπεζα της Ελλάδος 
φάκελο προς αξιολόγηση. 

3. Με κάθε φάκελο Σεμιναρίου Πιστοποίησης που 
υποβάλλεται προς αξιολόγηση καταβάλλεται τέλος 


αξιολόγησης που ανέρχεται συνολικά σε τρεις χιλιάδες 
ευρώ (€ 3.000) εξ ημισείας καταβλητέα στην Επιτροπή 
Κεφαλαιαγοράς και στην Τράπεζα της Ελλάδος. 

4.0 υποβαλλόμενος προς αξιολόγηση φάκελος περι¬ 
λαμβάνει κατ' ελάχιστον: 

α) περιγραφή του περιεχομένου/ύλης του Σεμιναρίου 
Πιστοποίησης και τυχόν διαθέσιμο υλικό που θα δίνεται 
στους συμμετέχοντες, 

β) βιογραφικό σημειωμάτων εκπαιδευτών/εισηγητών, 
οι οποίοι θα πρέπει να είναι κάτοχοι πτυχίου τριτοβάθμι¬ 
ας εκπαίδευσης και να διαθέτουν πενταετή τουλάχιστον 
διδακτική ή επαγγελματική εμπειρία στο αντικείμενο, 

γ) ώρες διάρκειας του σεμιναρίου, 

δ) περιγραφή των εσωτερικών διαδικασιών που παρέ¬ 
χουν τα εχέγγυα της καλής διεξαγωγής του σεμιναρίου 
και διοργάνωσης των σχετικών εξετάσεων. 

5. Η αξιολόγηση της επάρκειας των φορέων που δεν 
αναφέρονται ρητά στην παράγραφο 1 και του Σεμινα¬ 
ρίου Πιστοποίησης διεξάγεται από την Επιτροπή Κεφα¬ 
λαιαγοράς και την Τράπεζα της Ελλάδος. Τα πρόσωπα 
που συμμετέχουν στην αξιολόγηση Σεμιναρίου Πιστο¬ 
ποίησης δεν επιτρέπεται να συμμετέχουν στη διεξαγωγή 
τους. Πρόσωπα που συνδέονται με το φορέα που υπο¬ 
βάλλει φάκελο δεν συμμετέχουν στην αξιολόγηση του 
συγκεκριμένου φακέλου. 

6. Τυχόν σημαντικές αλλαγές ή προσθήκες για την 
κάλυψη ύλης και άλλων Πιστοποιητικών σε φάκελο της 
παραγράφου 2 που έχει υποβάλει φορέας στον οποίο 
ανατέθηκε η διεξαγωγή Σεμιναρίου υποβάλλονται στην 
Επιτροπή Κεφαλαιαγοράς και την Τράπεζα της Ελλάδος 
προς έγκριση. Για την αξιολόγηση των εν λόγω σημαντι¬ 
κών αλλαγών καταβάλλεται τέλος χιλιών ευρώ (€ 1000), 
εισπραττόμενο εξ ημισείας από τις εν λόγω εποπτικές 
αρχές. 

7. Φορείς στους οποίους έχει ήδη ανατεθεί η διεξαγω¬ 
γή Σεμιναρίου Πιστοποίησης, περιλαμβανομένων των 
σχετικών εξετάσεων, απαιτείται να υποβάλουν νέο φά¬ 
κελο αξιολόγησης για τη διενέργεια του συγκεκριμένου 
Σεμιναρίου, εφόσον έχουν επέλθει σημαντικές αλλαγές 
σε σχέση με τον αρχικώς υποβληθέντα φάκελο. 

8. Η Επιτροπή Κεφαλαιαγοράς και η Τράπεζα της Ελ¬ 
λάδος διατηρούν το δικαίωμα της παρακολούθησης της 
διεξαγωγής οποιοσδήποτε σεμιναρίου, οι δε φορείς διε¬ 
νέργειας σεμιναρίων διευκολύνουν την Επιτροπή Κεφα¬ 
λαιαγοράς ή και την Τ ράπεζα της Ελλάδος προς αυτή την 
κατεύθυνση, προκειμένου να διακριβώνεται η τήρηση 
των προδιαγραφών που έχουν εγκριθεί. 

9. Οι φορείς διενέργειας Σεμιναρίων Πιστοποίησης 
αναρτούν στην ιστοσελίδα τους, και διατηρούν μέχρι 
την ολοκλήρωση κάθε σεμιναρίου, πληροφορίες για το 
σεμινάριο, όπως έχουν εγκριθεί στο πλαίσιο της παρού¬ 
σας απόφασης. Πληροφορίες σχετικά με τη διεξαγωγή 
Σεμιναρίων Πιστοποίησης αναρτώνται και στην ιστο¬ 
σελίδα της Επιτροπής Κεφαλαιαγοράς. Το Σεμινάριο 
Πιστοποίησης καλύπτει: 

α) τα θέματα του Τμήματος «Νομοθετικό Πλαίσιο της 
Κεφαλαιαγοράς», σύμφωνα με τα προβλεπόμενα στις 
παραγράφους 1 και 2 του άρθρου 13 και 

(β) τα «Ειδικά Θέματα Κεφαλαιαγοράς» που περιλαμ- 

βάνονται στην εξεταστέα ύλη της ενότητας που αντιστοι¬ 
χεί στο Πιστοποιητικό (αΐ), (ε), (στί) ή (στ2) αντίστοιχα. 

10. Με τη λήξη του Σεμιναρίου Πιστοποίησης, οι συμ- 
μετέχοντες υποψήφιοι λαμβάνουν μέρος σε γραπτή 
εξέταση που καλύπτει το περιεχόμενο του Σεμιναρίου. 
Η διεξαγωγή της εξέτασης διέπεται από τα οριζόμενα 
στο άρθρο 14 της παρούσας απόφασης. 

ΚΕΦΑΛΑΙΟ Ε 

Ασκούμενο προσωπικό 

Άρθρο 17 

1. Οι Εταιρείες έχουν τη δυνατότητα, κατ'εξαίρεση της 
παραγράφου 1 του άρθρου 2, να απασχολούν για την 
παροχή των υπηρεσιών (α) και (δ) έως (ζ) της εν λόγω 
παραγράφου, ενήλικα πρόσωπα, τα οποία δεν διαθέτουν 
το σχετικό Πιστοποιητικό αλλά ενεργούν ως ασκούμε¬ 
νοι υπό την εποπτεία και ευθύνη προσώπων που απα¬ 
σχολούν οι Εταιρείες και τα οποία διαθέτουν το σχετικό 
Πιστοποιητικό. 

2. Ο αριθμός των ασκούμενων προσώπων που απα¬ 
σχολεί κάθε Εταιρεία δεν υπερβαίνει το τετραπλάσιο του 
συνολικού αριθμού των πιστοποιημένων προσώπων που 
απασχολεί η Εταιρεία, ανά ειδικότητα πιστοποίησης, 
όπως προβλέπεται στην παράγραφο 1 του άρθρου 2 
και ανά υπηρεσιακή μονάδα. Σε περίπτωση που δεν προ¬ 
κύπτει ακέραιος αριθμός, πραγματοποιείται στρογγυλο¬ 
ποίηση προς τα άνω. Το κάθε πιστοποιη μένο πρόσωπο 
που απασχολεί η Εταιρεία δεν εποπτεύει περισσότερα 
από τέσσερα (4) ασκούμενα πρόσωπα. 

3. Ειδικά για την παροχή της υπηρεσίας «Λήψη,διαβί¬ 
βαση και εκτέλεση εντολών σε κινητές αξίες», το κάθε πι¬ 
στοποιημένο πρόσωπο που απασχολείται στην παροχή 
της εν λόγω υπηρεσίας μπορεί να εποπτεύει μέχρι οκτώ 
(8) ασκούμενα πρόσωπα. 

4. Η Επιτροπή Κεφαλαιαγοράς έχει τη δυνατότητα, 
κατά παρέκκλιση των ανωτέρω, να προσδιορίζει δια¬ 
φορετική αναλογία ασκούμενων προς πιστοποιημένα 
πρόσωπα Εταιρείας, λαμβάνοντας υπόψη το μέγεθος 
της Εταιρείας, την επάρκεια και αποτελεσματικότητα του 
συστήματος εκπαίδευσης του προσωπικού της και των 
συστημάτων εσωτερικού ελέγχου. 

Άρθρο 18 

1. Οι Εταιρείες διασφαλίζουν ότι τα ασκούμενα πρό¬ 
σωπα: 

α) πληρούν τα εχέγγυα προσωπικής αξιοπιστίας, όπως 
προβλέπονται στο άρθρα 5 και 6 της παρούσας από¬ 
φασης, 

β) παρέχουν την εκάστοτε επενδυτική υπηρεσία υπό 
τον έλεγχο και εποπτεία πιστοποιημένου ως προς την 
εν λόγω υπηρεσία προσώπου που απασχολείται στην 
Εταιρεία, και 

γ) αποκτούν το σχετικό Πιστοποιητικό σύμφωνα μετά 
οριζόμενα στο Κεφάλαιο Δ, εντός χρονικού διαστήματος 
είκοσι τεσσάρων (24) μηνών από την έναρξη απασχόλη¬ 
σης τους στην Εταιρεία στην παροχή υπηρεσιών (α) και 
(δ) έως (ζ) του άρθρου 2. 

2. Για τον υπολογισμό του χρονικού διαστήματος της 
περίπτωσης (γ) της προηγούμενης παραγράφου: 


α) ως αφετηρία τίθεται ο χρόνος κατά τον οποίο το 
ασκούμενο πρόσωπο άρχισε να παρέχει τις συγκεκρι¬ 
μένες υπηρεσίες στην Εταιρεία, 

β) προσμετράται ο χρόνος παροχής των συγκεκριμέ¬ 
νων υπηρεσιών σε διαφορετικές περιόδους απασχόλη¬ 
σης στην Εταιρεία, 

γ) προσμετράται ο χρόνος κατά τον οποίο το εν 
λόγω πρόσωπο παρείχε τις συγκεκριμένες υπηρεσίες 
σε πιστωτικό ίδρυμα ή εταιρεία του ν. 4514/2018 ή του 
ν. 4099/2012 όπως ισχύει. 

3. Οι Εταιρείεςτηρούν ονομαστικά για κάθε ασκούμε¬ 
νο πρόσωπο αρχείο, τουλάχιστον επί πέντε (5) έτη από 
τη λήξη της άσκησης, που περιλαμβάνει τουλάχιστον 
το χρόνο έναρξης άσκησης, την προθεσμία εντός της 
οποίας πρέπει να αποκτηθεί το σχετικό Πιστοποιητικό, 
καθώς και το όνομα του εποπτεύοντος το ασκούμενο 
πρόσωπο. 

4. Εφόσον το ασκούμενο πρόσωπο δεν καταστεί κά¬ 
τοχος Πιστοποιητικού εντός του χρονικού διαστήματος 
που προβλέπεται στην περίπτωση (γ) της παραγράφου 
1 είτε κατόπιν επιτυχούς συμμετοχής στις Εξετάσεις Πι¬ 
στοποίησης ή στο Σεμινάριο Πιστοποίησης σύμφωνα 
με το άρθρο 16 είτε σύμφωνα με διατάξεις του άρθρου 
15, οι Εταιρείες διασφαλίζουν ότι το εν λόγω πρόσωπο 
παύει άμεσα να απασχολείται στην παροχή της αντί¬ 
στοιχης υπηρεσίας μέχρις ότου αποκτήσει το σχετικό 
Πιστοποιητικό. 

ΚΕΦΑΛΑΙΟ ΣΤ 
Διαδικαστικά ζητήματα - 
Ανανέωση ισχύος Πιστοποιητικού - 
Ανάκληση Πιστοποιητικού 

Άρθρο 19 

1. Για τη συμμετοχή στις Εξετάσεις Πιστοποίησης των 
άρθρων 11 έως 14 ή στο Σεμινάριο Πιστοποίησης του 
άρθρου 16 ή για την απόκτηση Πιστοποιητικού σύμφω¬ 
να με το άρθρο 15, υποβάλλονται εμπρόθεσμα στην Επι¬ 
τροπή Κεφαλαιαγοράς, συγκεντρωτικά από τις Εταιρείες, 
για τα υποψήφια προς Πιστοποίηση πρόσωπα τα οποία 
απασχολούν ή με τα οποία συνεργάζονται, ή ατομικά 
από τα υποψήφια προς πιστοποίηση φυσικά πρόσωπα 
που απασχολούνται ή/και συνεργάζονται με Εταιρεία, ως 
προς τα οποία δεν υποβάλλονται για οποιοδήποτε λόγο 
τα δικαιολογητικά της παραγράφου 1 από την Εταιρεία 
ή ατομικά από τα υποψήφια προς πιστοποίηση φυσικά 
πρόσωπα που δεν απασχολούνται ή συνεργάζονται με 
Εταιρείες: α) η σχετική αίτηση, β) το τέλος πιστοποίη¬ 
σης του στοιχείου (ε) της παραγράφου 1 του άρθρου 4 
και γ) τα αναφερόμενα στο άρθρο 7 και στο άρθρο 10 
δικαιολογητικά. 

2. Οι Εταιρείες συνεργάζονται με τον ενδιαφερόμενο 
για την εξασφάλιση της ακρίβειας και πληρότητας των 
πληροφοριών που περιέχονται στην αίτηση. Οι Εταιρείες 
διαπιστώνουν τη συνδρομή των απαιτούμενων προϋπο¬ 
θέσεων των ενδιαφερομένων προσώπων και διατηρούν 
την ευθύνη για το σχετικό έλεγχο και την τήρηση αρχείου 
με τα απαιτούμενα στοιχεία, από τα οποία καθίσταται 
δυνατή η διακρίβωση της συνδρομής των εν λόγω προ- 

υποθέσεων από την Επιτροπή Κεφαλαιαγοράς, κατά τα 
προβλεπόμενα στα άρθρα 7 και 10 παρ. 1 αντίστοιχα 
της παρούσας απόφασης. Η Επιτροπή Κεφαλαιαγοράς 
επιλαμβάνεται τυχόν ενστάσεων-αντιρρήσεωντων υπο¬ 
ψηφίων. 

3. Εκπρόθεσμες αιτήσεις δεν γίνονται αποδεκτές, ανε¬ 
ξάρτητα από το λόγο μη εμπρόθεσμης υποβολής τους. 

4. Το κόστος συμμετοχής υποψηφίων στις Εξετάσεις 
Πιστοποίησης των άρθρων 11 έως 14 ή στο Σεμινάριο 
Πιστοποίησης του άρθρου 16 ή στο Σεμινάριο Επιμόρ¬ 
φωσης του άρθρου 20 διαμορφώνεται ελεύθερα από 
τους φορείς στους οποίους ανατίθεται η διενέργεια των 
Εξετάσεων ή του Σεμιναρίου και καταβάλλεται σε αυτούς 
είτε από τους υποψήφιους είτε από τις Εταιρείες στις 
οποίες απασχολούνται οι υποψήφιοι. 

5. Η Επιτροπή Κεφαλαιαγοράς συντάσσει κατάλογο 
με τους υποψηφίους που πληρούν τις προϋποθέσεις 
συμμετοχής στις Εξετάσεις Πιστοποίησης ή στο Σεμι¬ 
νάριο Πιστοποίησης, ο οποίος δημοσιοποιείται στην 
ιστοσελίδα της τουλάχιστον πέντε εργάσιμες ημέρες 
πριν από την ημερομηνία διεξαγωγής των Εξετάσεων 
ή του Σεμιναρίου. 

6. Οι φορείς διεξαγωγής των Εξετάσεων Πιστοποίησης 
και του Σεμιναρίου Πιστοποίησης ενημερώνουν έγκαιρα 
την Επιτροπή Κεφαλαιαγοράς σχετικά με τη διαδικασία 
των εξετάσεων, διασφαλίζουν την ομαλή και αποτελε¬ 
σματική διεξαγωγή των εξετάσεων, την επαρκή επιτή¬ 
ρηση και το αδιάβλητο της διεξαγωγής τους. Εντός δέκα 
(10) εργάσιμων ημερών από το πέρας κάθε εξέτασης, 
οι φορείς διεξαγωγής των εξετάσεων συντάσσουν και 
υποβάλλουν στην Επιτροπή Κεφαλαιαγοράς πρακτικό, 
στο οποίο καταχωρούνται αναλυτικά στοιχεία για την 
προσέλευση και συμμετοχή υποψηφίων στις εξετάσεις, 
καθώς και τυχόν επισημάνσεις επί της διαδικασίας των 
εξετάσεων, περιλαμβανομένων προτάσεων βελτίωσής 
της. 

7. Η Επιτροπή Κεφαλαιαγοράς συντάσσει πίνακα επι- 
τυχόντων με βάση τα αποτελέσματα των Εξετάσεων τον 
οποίο αναρτά στην ιστοσελίδα της. 

8. Στην ιστοσελίδα της Επιτροπής Κεφαλαιαγοράς 
τηρείται πίνακας πιστοποιημένων προσώπων, ο οποίος 
ενημερώνεται περιοδικά. 

Άρθρο 20 

1. Η ισχύς του Πιστοποιητικού που χορηγείται από 
την Επιτροπή Κεφαλαιαγοράς ανανεώνεται ανά πέντε 
έτη είτε μέσω επιτυχούς συμμετοχής σε Σεμινάριο Επι¬ 
μόρφωσης με αντικείμενο το νομοθετικό πλαίσιο της 
κεφαλαιαγοράς είτε μέσω επιτυχούς συμμετοχής στην 
εξέταση του τμήματος «Νομοθετικό Πλαίσιο Κεφαλαια¬ 
γοράς» των άρθρων 11 έως 14. 

2. Για τη συμμετοχή στο Σεμινάριο Επιμόρφωσης ή στις 
εξετάσειςστοΤμήμα «Νομοθετικό Πλαίσιο Κεφαλαιαγο¬ 
ράς» των άρθρων 11-14, υποβάλλονται στην Επιτροπή 
Κεφαλαιαγοράς εντός της προθεσμίας που αυτή ορίζει: 

ί) από τις Εταιρίες συγκεντρωτικά για τα υποψήφια 
προς Πιστοποίηση πρόσωπα, τα οποία απασχολούν ή 
με τα οποία συνεργάζονται: α) η σχετική αίτηση, β) τα 
αναφερόμενα στο άρθρο 7 παράγραφος 1 δικαιολογη- 


τικά, και γ) απόδειξη καταβολής του τέλους ανανέωσης 
ισχύος Πιστοποιητικού, το οποίο ανέρχεται στα τριάντα 
ευρώ (€ 30). 

ϋ) ατομικά από τα φυσικά πρόσωπα που απασχολού¬ 
νται ή/και συνεργάζονται με Εταιρίες, ως προς τα οποία 
δεν υποβάλλονται για οποιοδήποτε λόγο τα δικαιολογη- 
τικά της περίπτωσης (ί) από την Εταιρεία, ή από τα φυσι¬ 
κά πρόσωπα που δεν απασχολούνται ή συνεργάζονται 
με Εταιρεία αλλά συντρέχει η περίπτωση της παραγρά¬ 
φου 3 του άρθρου 4: α) η σχετική αίτηση, β) η υπεύθυνη 
δήλωση που αναφέρεται στο άρθρο 7, παράγραφος 2, 
και γ) απόδειξη καταβολής του τέλους ανανέωσης ισχύος 
Πιστοποιητικού το οποίο ανέρχεται στα τριάντα ευρώ 
(€ 30). 

3. Η Επιτροπή Κεφαλαιαγοράς συντάσσει κατάλογο με 
τους συμμετέχοντες στο Σεμινάριο Επιμόρφωσης ή στις 
εξετάσεις στοΤμήμα «Νομοθετικό Πλαίσιο Κεφαλαιαγο¬ 
ράς» των άρθρων 11 -14, ο οποίος δημοσιοποιείται στην 
ιστοσελίδα της τουλάχιστον πέντε (5) εργάσιμες ημέρες 
πριν από την ημερομηνία διεξαγωγής του Σεμιναρίου ή 
των εξετάσεων. Κατά τα λοιπά διαδικαστικά, εφαρμόζο¬ 
νται αναλόγως οι διατάξεις του άρθρου 19. 

4. Για την ανανέωση ισχύος Πιστοποιητικού μέσω 
συμμετοχής στο Σεμινάριο Επιμόρφωσης και τη σχετι¬ 
κή ενημέρωση του πίνακα πιστοποιημένων προσώπων 
της παραγράφου 8 του άρθρου 19, προσκομίζεται η βε¬ 
βαίωση περαίωσηςτου Σεμιναρίου Επιμόρφωσης, που 
χορηγείται σύμφωνα με το άρθρο 21. 

5. Εκπρόθεσμες αιτήσεις δεν γίνονται αποδεκτές, ανε¬ 
ξάρτητα του λόγου μη εμπρόθεσμης υποβολής τους. 

6. Τα φυσικά πρόσωπα που διαθέτουν Πιστοποιητικό 
το οποίο έχει χορηγηθεί από την Επιτροπή Κεφαλαιαγο¬ 
ράς βάσει της παρούσας ή προγενεστέρων Αποφάσεων 
της, και απασχολούνται ή συνεργάζονται αποκλειστικά 
με την παροχή μίας των υπηρεσιών της παραγράφου 
1 του άρθρου 2 της παρούσας απόφασης για τρία (3), 
κατ' ελάχιστον, έτη σε Εταιρείες του άρθρου 1 της πα¬ 
ρούσας απόφασης, συνεχόμενα ή αθροιστικά, εντός της 
τελευταίας πενταετίας, ανανεώνουν την πιστοποίηση 
που κατέχουν χωρίς τη συμμετοχή τους σε Σεμινάριο 
Επιμόρφωσης με αντικείμενο το «Νομοθετικό Πλαίσιο 
της Κεφαλαιαγοράς» ή την επιτυχή συμμετοχή τους στην 
εξέταση του τμήματος «Νομοθετικό Πλαίσιο Κεφαλαια¬ 
γοράς» των άρθρων 11 έως 14. 

7. Για την ανανέωση της πιστοποίησης χωρίς την επι¬ 
τυχή συμμετοχή στο Σεμινάριο Επιμόρφωσης, ή την 
επιτυχή συμμετοχή στην εξέταση του τμήματος «Νο¬ 
μοθετικό Πλαίσιο Κεφαλαιαγοράς» των άρθρων 11 έως 
14, υποβάλλονται στην Επιτροπή Κεφαλαιαγοράς εντός 
της προθεσμίας που αυτή ορίζει: 

ί) από τις Εταιρίες συγκεντρωτικά για τα υποψήφια 
προς Πιστοποίηση πρόσωπα, τα οποία απασχολούν ή 
με τα οποία συνεργάζονται ή (Μ) ατομικά από τα φυσικά 
πρόσωπα: 

α) η σχετική αίτηση, β) αναλυτική βεβαίωση προϋ¬ 
πηρεσίας από τον εργοδότη ή βεβαίωση συνεργασίας 
υπέχουσα θέση υπεύθυνης δήλωσης του ν. 1599/1986, 
στην οποία περιγράφεται αναλυτικά και με ευκρίνεια το 
αντικείμενο και το χρονικό διάστημα απασχόλησης του 

υποψηφίου και αναφέρεται ο Αριθμός Μητρώου Εργο¬ 
δότη, γ) βεβαίωση ασφαλιστικού φορέα για το αντίστοι¬ 
χο ως άνω χρονικό διάστημα από την οποία προκύπτει 
η σχέση απασχόλησης του υποψήφιου με την εταιρεία 
που εξέδωσε τη βεβαίωση προϋπηρεσίας ή ο κλάδος 
απασχόλησης του υποψήφιου σε περίπτωση συνεργα¬ 
σίας, δ) τα αναφερόμενα στο άρθρο 7, παράγραφος 2 
δικαιολογητικά και ε) απόδειξη καταβολής του τέλους 
ανανέωσης ισχύος Πιστοποιητικού το οποίο ανέρχεται 
στα τριάντα ευρώ (€ 30). 

8. Προκειμένου για την ανανέωση ισχύος των Πιστο¬ 
ποιητικών (αΐ) έως (δ) της παραγράφου 1 του άρθρου 3, 
ο χρόνος από την έκδοση υπολογίζεται με βάση το πιο 
πρόσφατα αποκτηθέν Πιστοποιητικό. 

9. Η ανανέωση Πιστοποιητικού (αΐ) έως (δ) συνεπάγε¬ 
ται την ταυτόχρονη ανανέωση του Πιστοποιητικού (ε). 

10. Αναφορικά με τα Πιστοποιητικά (α2) και (β 1), ει¬ 
δικότερα, η ανανέωση ισχύος του ενός Πιστοποιητικού 
συνεπάγεται και την ανανέωση ισχύος του άλλου πιστο¬ 
ποιητικού για το ίδιο χρονικό διάστημα. 

11. Η ισχύς πιστοποιητικού το οποίο δεν ανανεώνεται 
παύει στο τέλος του έτους κατά το οποίο συμπληρώνεται 
η σχετική πενταετία και το όνομα του κατόχου του Πιστο¬ 
ποιητικού διαγράφεται από τον πίνακα πιστοποιημένων 
προσώπων των άρθρων 2 και 19. 

Άρθρο 21 

1. Η Επιτροπή Κεφαλαιαγοράς με απόφαση της διενερ¬ 
γεί απευθείας ή αναθέτει, βάσει κοινής απόφασης με την 
Τράπεζα της Ελλάδος, τη διενέργεια του Σεμιναρίου Επι¬ 
μόρφωσης του άρθρου 20 στο Ελληνικό Τραπεζικό Ινστι¬ 
τούτο της ΕλληνικήςΈνωσηςΤραπεζών ή στονΌμιλο του 
Χρηματιστηρίου Αθηνών ΑΕ και σε συνδεδεμένες με αυτό 
εταιρείες ή σε Τμήμα Χρηματοοικονομικής Επιστήμης 
ΑΕΙ ή σε Τμήμα Οικονομικής Επιστήμης ΑΕΙ ή σε Τμήμα 
Διοίκησης Επιχειρήσεων ΑΕΙ ή σε άλλο ανεξάρτητο - μη 
συνδεδεμένο με Εταιρεία υποκείμενη στις υποχρεώσεις 
του άρθρου 93 του ν. 4514/2018 - φορέα αντίστοιχης 
επάρκειας εφόσον παρέχονται εχέγγυο για την ομαλή 
διεξαγωγή Σεμιναρίου Επιμόρφωσης. Προς κρίση της 
επάρκειας ενδιαφερομένου για τη διενέργεια Σεμινα¬ 
ρίου Επιμόρφωσης φορέα, εξετάζεται, μεταξύ άλλων, η 
υλικοτεχνική υποδομή του, η κατάρτιση και εμπειρία των 
εισηγητών/ εκπαιδευτών του και οι εσωτερικές διαδικα¬ 
σίες του που σχετίζονται με τη διοργάνωση σεμιναρίων. 

2. Οι ενδιαφερόμενοι για τη διοργάνωση Σεμιναρίου 
Επιμόρφωσης φορείς υποβάλλουν έγκαιρα στην Επι¬ 
τροπή Κεφαλαιαγοράς και στην Τράπεζα της Ελλάδος 
φάκελο προς αξιολόγηση. 

3. Με κάθε φάκελο Σεμιναρίου Επιμόρφωσης που 
υποβάλλεται προς αξιολόγηση καταβάλλεται τέλος 
αξιολόγησης που ανέρχεται συνολικά σε τρεις χιλιάδες 
ευρώ (€ 3.000) εξ ημισείας καταβλητέα στην Επιτροπή 
Κεφαλαιαγοράς και στην Τράπεζα της Ελλάδος. 

4.0 υποβαλλόμενος προς αξιολόγηση φάκελος περι¬ 
λαμβάνει κατ' ελάχιστον: 

α) περιγραφή του περιεχομένου/ύλης του σεμιναρίου 
επιμόρφωσης και τυχόν διαθέσιμο υλικό που θα δίνεται 
στους συμμετέχοντες, 


β) βιογραφικό σημείωμα των εκπαιδευτών/εισηγητών, 

γ) ώρες διάρκειας του σεμιναρίου, 

δ) διαδικασία αξιολόγησης της κατανόησης των συμ- 
μετεχόντων, 

ε) περιγραφή των εσωτερικών διαδικασιών που παρέ¬ 
χουν τα εχέγγυα της καλής διεξαγωγής του σεμιναρίου. 

5. Η αξιολόγηση της επάρκειας των φορέων που δεν 
αναφέρονται ρητά στην παράγραφο 1 και του Σεμινα¬ 
ρίου Επιμόρφωσης διεξάγεται από την Επιτροπή Κεφα¬ 
λαιαγοράς και την Τ ράπεζα της Ελλάδος. Τ α πρόσωπα 
που συμμετέχουν στην αξιολόγηση σεμιναρίων επιμόρ¬ 
φωσης δεν επιτρέπεται να συμμετέχουν στη διεξαγωγή 
τους. Πρόσωπα που συνδέονται με το φορέα που υπο¬ 
βάλλει νέο φάκελο δεν συμμετέχουν στην αξιολόγηση 
του συγκεκριμένου φακέλου. 

6. Τυχόν σημαντικές αλλαγές σε φάκελο της παραγρά¬ 
φου 2 που έχει υποβάλει φορέας στον οποίο ανατέθηκε 
η διεξαγωγή Σεμιναρίου Επιμόρφωσης υποβάλλονται 
προς έγκριση από την Επιτροπή Κεφαλαιαγοράς και την 
Τράπεζα της Ελλάδος. Για την αξιολόγηση των εν λόγω 
ση μαντικών αλλαγών καταβάλλεται τέλος πεντακοσίων 
ευρώ (€ 500), εισπραττόμενο εξ ημισείας από τις εν λόγω 
εποπτικές αρχές. 

7. Φορείς στους οποίους έχει ήδη ανατεθεί η διεξα¬ 
γωγή Σεμιναρίου Επιμόρφωσης, περιλαμβανομένης της 
διαδικασίας αξιολόγησης της κατανόησης των συμμετε- 
χόντων, απαιτείται να υποβάλουν νέο φάκελο αξιολόγη¬ 
σης για τη διενέργεια του συγκεκριμένου Σεμιναρίου, 
εφόσον έχουν επέλθει σημαντικές αλλαγές σε σχέση με 
τον αρχικώς υποβληθέντα φάκελο. 

8. Η Επιτροπή Κεφαλαιαγοράς και η Τράπεζα της Ελ¬ 
λάδος διατηρούν το δικαίωμα της παρακολούθησης της 
διεξαγωγής οποιοσδήποτε σεμιναρίου, οι δε φορείς διε¬ 
νέργειας σεμιναρίων διευκολύνουν την Επιτροπή Κεφα¬ 
λαιαγοράς και την Τράπεζα της Ελλάδος προς αυτή την 
κατεύθυνση - προκειμένου να διακριβώνεται η τήρηση 
των προδιαγραφών που είχαν εγκριθεί. 

9. Οι φορείς διενέργειας σεμιναρίων επιμόρφωσης 
αναρτούν στην ιστοσελίδα τους, και διατηρούν μέχρι 
την ολοκλήρωση του κάθε σεμιναρίου, πληροφορίες 
για το σεμινάριο, όπως έχουν εγκριθεί στο πλαίσιο της 
παρούσας απόφασης. Πληροφορίες σχετικά με τη διε¬ 
ξαγωγή Σεμιναρίων Επιμόρφωσης αναρτώνται και στην 
ιστοσελίδα της Επιτροπής Κεφαλαιαγοράς. 

10. Το Σεμινάριο Επιμόρφωσης επικεντρώνεται στις 
μεταβολές που έχουν επέλθει στο κανονιστικό πλαίσιο 
της κεφαλαιαγοράς κατά την τελευταία πενταετία από το 
έτος διοργάνωσής του. Στους συμμετέχοντες οι οποίοι 
παρακολουθούν επιτυχώς το σεμινάριο επιμόρφωσης 
χορηγείται σχετική βεβαίωση περαίωσης του σεμινα¬ 
ρίου. 

Άρθρο 22 

Η Επιτροπή Κεφαλαιαγοράς από κοινού με την Τρά¬ 
πεζα της Ελλάδος ελέγχει και αξιολογεί τις Εξετάσεις Π ι- 
στοποίησης των άρθρων 11 έως 14, το Σεμινάριο Πιστο¬ 
ποίησης του άρθρου 16 και το Σεμινάριο Επιμόρφωσης 
του άρθρου 20 και, αν διαπιστώνει παράβαση νόμου, 
είτε αυτεπαγγέλτως είτε κατόπιν ενστάσεως-προσφυγής, 

μπορεί να αποφασίζει την επανάληψή τους ολικώς ή 
μερικώς. Για παραλείψεις ή πλημμέλειες, που επιδέχονται 
συμπλήρωση ή διόρθωση, μπορεί, αντί επαναλήψεως 
των Εξετάσεων ή του Σεμιναρίου, να ανατίθεται στην 
Επιτροπή Εξετάσεων ή στους φορείς διεξαγωγής Εξετά¬ 
σεων ή των Σεμιναρίων η συμπλήρωση ή διόρθωση των 
παραλείψεων ή πλημμελειών. Σε περίπτωση σοβαρών 
παραλείψεων ή πλημμελειών, μπορούν να λαμβάνονται 
μέτρα που περιλαμβάνουν έως και την ακύρωση της 
ανάθεσης διεξαγωγής Εξετάσεων ή Σεμιναρίου. 

Άρθρο 23 

1 .Το χορηγούμενο από την Επιτροπή Κεφαλαιαγοράς 
Πιστοποιητικό αφαιρείται εάν διαπιστωθεί ότι: 

α) δεν συντρέχει οποιαδήποτε από τις προϋποθέσεις 
που πρέπει να πληρούνται για τη χορήγηση του εν λόγω 
Πιστοποιητικού, ιδίως δε αν συντρέχουν οι συνθήκες του 
άρθρου 5 ή και 6 ή 

β) η χορήγηση του βασίσθηκε σε ψευδείς ή παραπλα¬ 
νητικές πληροφορίες που υποβλήθηκαν από την Εται¬ 
ρεία ή το ενδιαφερόμενο πρόσωπο. 

2. Η εφαρμογή της προηγούμενης παραγράφου δεν 
θίγει τη δυνατότητα σωρευτικής εφαρμογής και άλλων 
διατάξεων του υφιστάμενου θεσμικού πλαισίου, ιδίως 
της παραγράφου 8 του άρθρου 76 του ν. 1969/1991 περί 
υποβολής ψευδών ή ανακριβών στοιχείων προς την Επι¬ 
τροπή Κεφαλαιαγοράς. 

ΚΕΦΑΛΑΙΟ Ζ 

Μεταβατικές και Τελικές διατάξεις 

Άρθρο 24 

1. Η πιστοποίηση πωλητή αμοιβαίων κεφαλαίων, 
η οποία έχει χορηγηθεί στο πλαίσιο εφαρμογής των 
άρθρων 2 και 3 της απόφασης 2/462/7.2.2008 (ΦΕΚ 
Β' 297/25.02.2008) του Διοικητικού Συμβουλίου της 
Επιτροπής Κεφαλαιαγοράς, καθώς και στο πλαίσιο του 
στοιχ. δ) της παραγράφου 2.1 του άρθρου 10 της από¬ 
φασης 2/132/19.5.1998 «Κώδικας Δεοντολογίας Εται¬ 
ρειών Διαχείρισης Αμοιβαίων Κεφαλαίων (ΑΕΔΑΚ) και 
Εταιρειών Επενδύσεων Χαρτοφυλακίου (ΕΕΧ)», του Δι¬ 
οικητικού Συμβουλίου της Επιτροπής Κεφαλαιαγοράς, 
(ΦΕΚ Β /615/18.6.1998), παραμένουν σε ισχύ μέχρι την 
16.4.2018. Εντός του εν λόγω χρονικού διαστήματος, οι 


κάτοχοι της συγκεκριμένης πιστοποίησης ενεργούν για 
την απόκτηση του Πιστοποιητικού (ε) σύμφωνα με τα 
οριζόμενα στο άρθρο 20. Το εν λόγω πιστοποιητικό θα 
έχει ισχύ έως 31.12.2022. 

2. Η Επιτροπή Κεφαλαιαγοράς χορηγεί στους κατό¬ 
χους του πιστοποιητικού εκκαθαριστή αξιών ή του πι¬ 
στοποιητικού εκκαθαριστή παραγώγων,τα οποία έχουν 
χορηγηθεί μέχρι την έναρξη ισχύος της απόφασης της 
Επιτροπής Κεφαλαιαγοράς 11/720/16.7.2015 από το 
Χρηματιστήριο Αθηνών ή συνδεδεμένες με αυτό εται¬ 
ρείες κατ' εφαρμογή του Κανονισμού Εκκαθάρισης Συ¬ 
ναλλαγών, το Πιστοποιητικό (στί) ή (στ2), αντίστοιχα, με 
διάρκεια ισχύος πέντε (5) έτη από την ημερομηνία της 
αρχικής χορήγησης του από το Χρηματιστήριο Αθηνών 
ή τις συνδεδεμένες με αυτό εταιρείες. Η ισχύς του Πι¬ 
στοποιητικού ανανεώνεται σύμφωνα με τα οριζόμενα 
στο άρθρο 20. 

3. Οι κάτοχοι Π ιστοποιητικού, το οποίο έχει χορηγηθεί 
από την Επιτροπή Κεφαλαιαγοράς σύμφωνα με προγενέ- 
στερεςτηςπαρούσαςαποφάσεις και η ισχύςτου οποίου 
έληγε στις 31.12.2017, δύνανται να το ανανεώσουν μέχρι 
16.4.2018, σύμφωνα με τα οριζόμενα στο άρθρο 20.Το 
νέο Πιστοποιητικό θαι έχει ισχύ έως 31.12.2022. 

4. Η από 13.4.2016 κοινή απόφαση του Διοικητικού Συμ¬ 
βουλίου της Επιτροπής Κεφαλαιαγοράς και του Διοικητή 
της Τράπεζας της Ελλάδος (ΦΕΚ ΥΟΔΔ/202/15.4.2016) 
περί Συγκρότησης Τριμελούς Επιτροπής για τη διενέρ¬ 
γεια των εξετάσεων παραμένει σε ισχύ. 

Άρθρο 25 

Ισχύς 

1. Η παρούσα απόφαση ισχύει από την έκδοσή της. 

2. Από την έναρξη ισχύος της παρούσας καταργεί- 
ται η αριθμ. 11/720/16.7.2015 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β' 1780/19.8.2015). 

3. Από τις διατάξεις της παρούσας δεν προκύπτει δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΧΑΡΑΛΑΜΠΟΣ ΓΚΟΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 





















